โพสต์รุ่งตามศก.โฆษณาพุ่ง89%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — โพสต์ พับลิชชิง ฟื้นตามเศรษฐกิจ ยอดขายโฆษณาหนังสือพิมพ์ส่วนแบ่งการตลาดพุ่ง 
นายศุภกร เวชชาชีวะ ประธานเจ้าหน้าที่ฝ่ายปฏิบัติการ บริษัท โพสต์ พับลิชชิง (POST) กล่าวในที่ประชุมผู้ถือหุ้นว่า ไตรมาสแรกปีนี้กำไรของบริษัทจะดีขึ้นเทียบกับช่วงเดียวกันของปีก่อน เนื่องมาจากหนังสือพิมพ์บางกอกโพสต์และโพสต์ทูเดย์ มียอดขายโฆษณาเพิ่มขึ้น 89% ซึ่งสูงกว่าการเติบโตของอุตสาหกรรมเล็กน้อย 
ทั้งนี้ เนื่องมาจากการฟื้นตัวของธุรกิจอสังหาริมทรัพย์ การท่องเที่ยว และธุรกิจจัดหางานตามภาวะเศรษฐกิจที่เป็นโฆษณาหลักของบริษัท ขณะที่ค่าใช้จ่ายด้านการบริหารลดลงเพราะโครงการเกษียณอายุงานก่อนกำหนด ทำให้ต้นทุนลดลงได้เดือนละ 2 ล้านบาท
นอกจากนี้ ยอดขายของหนังสือพิมพ์บางกอกโพสต์มีส่วนแบ่งตลาดเพิ่มขึ้นจาก 75% ของผู้อ่านหนังสือพิมพ์ภาษาอังกฤษเป็น 8085% และหนังสือพิมพ์โพสต์ทูเดย์มียอดขายและยอดสมาชิกแซงหน้าคู่แข่งหนังสือพิมพ์ธุรกิจทั้งสองฉบับ และนิตยสารแอล นิตยสารแมรีแคลร์ ยอดขายได้เพิ่มขึ้นอย่างชัดเจน 
ปัจจุบันนอกจากสื่อสิ่งพิมพ์ บริษัทยังมีรายการทีวีเศรษฐกิจคิดไม่ถึง ออกอากาศทางช่อง 5 รายการวิทยุ รายการโพสต์สคริปทางทรูวิชั่นส์ และกำลังจะเข้าไปร่วมผลิตข่าวกับช่อง 11
ทั้งนี้ ที่ประชุมผู้ถือหุ้นได้แต่งตั้งกรรมการใหม่เข้ามาคือ ม.ร.ว.ปรีดิยาธร เทวกุล อดีตผู้ว่าการธนาคารแห่งประเทศไทย นายวิษณุ เครืองาม อดีตเลขาธิการนายกรัฐมนตรี นายปราโมช รัฐวินิจ อดีตอธิบดีกรมประชาสัมพันธ์ และนายอีริค โจชัว ลีวิน ตัวแทนของผู้ถือหุ้นใหญ่ เซาท์ไชนา มอร์นิงโพสต์ 
นายสุทธิเกียรติ จิราธิวัฒน์ ประธานกรรมการบริหาร POST กล่าวว่า หากสถานการณ์การเมืองบานปลายอาจกระทบการดำเนินธุรกิจของบริษัทได้ ดังนั้นจึงจะแสวงหารายได้พิเศษให้เพิ่มขึ้นทั้งการจัดจำหน่าย จัดกิจกรรมการตลาด นิตยสาร วิทยุ และทีวี
“ปีที่แล้วเราได้ขยายนิตยสารมาร์ธา สจ๊วต ลิฟวิ่ง วิทยุ และทีวี ที่จะฉุดรายได้และกระทบกำไร ซึ่งคาดว่าจะใช้เวลา 23 ปี กว่าจะคืนทุน” นายสุทธิเกียรติ กล่าว